paragraph_text: Gustoća i elastičnost niti mjeri se u denima: što je veća vrijednost dena, materijal je gušći. Broj dena znači težinu u gramima 9 km dužine vlakna. Raspona dena kreće se od 3 dena (izuzetno rijetko, vrlo tanko, jedva vidljivo) do 20 dena (standardno prozirno), 30 dena (polu-neprozirno) do 250 dena (posve neprozirno). Posebnu upotrebu imaju najlonske čarape za trudnice te protiv celulita i proširenih vena. Samostojeće najlonske čarape vrsta su najlonskih čarapa, koje dosežu do bedra, na vrhu imaju gumiranu traku, kojom se pričvrste za nogu, često imaju čipkasti završetak. Dizajnirane su, da se nose bez podvezica, a mogu se nositi pričvršćene na haltere.